AksaraLLM/aksara-bahasa-daerah-v1 huggingface dataset:
Jéan Merilyn Simmons (lahir 31 Januari 1929) mangrupa hiji aktris Inggris nu meunangkeun nominasi Oscar salaku aktris pangalusna. Anjeunna babar di Crouch Hill, London. Anjeunna mimiti mibanda karier di dunya film ti taun 1944.

Filmografi 

 Sports Day (1944)
 Give Us the Moon (1944)
 Mr. Emmanuel (1944)
 Kiss the Bride Goodbye (1945)
 Meet Sexton Blake (1945)
 The Way to the Stars (1945)
 Caesar and Cleopatra (1945)
 Great Expectations (1946)
 The Woman in the Hall (1947)
 Uncle Silas (1947)
 Black Narcissus (1947)
 Hungry Hill (1947)
 Hamlet (1948)
 The Blue Lagoon (1949)
 Adam and Evelyne (1949)
 So Long at the Fair (1950)
 Cage of Gold (1950)
 Trio (1950)
 The Clouded Yellow (1951)
 Angel Face (1952)
 Androcles and the Lion (1952)
 Young Bess (1953)
 Affair with a Stranger (1953)
 The Robe (1953)
 The Actress (1953)
 She Couldn't Say No (1954)
 Demetrius and the Gladiators (1954)
 The Egyptian (1954)
 A Bullet Is Waiting (1954)
 Désirée (1954)
 Footsteps in the Fog (1955)
 Guys and Dolls (1955)
 Hilda Crane (1956)
 This Could Be the Night (1957)
 Until They Sail (1957)
 The Big Country (1958)
 Home Before Dark (1958)
 This Earth Is Mine (1959)
 Elmer Gantry (1960)
 Spartacus (1960)
 The Grass Is Greener (1960)
 All the Way Home (1963)
 Life at the Top (1965)
 Mister Buddwing (1966)
 Divorce American Style (1967)
 Rough Night in Jericho (1967)
 Heidi (1968)
 The Happy Ending (1969)
 Say Hello to Yesterday (1971)
 Mr. Sycamore (1975)
 Dominique (1978)
 The Dawning (1988)
 Going Undercover (1988)
 Great Expectations (1989)
 Star Trek: The Next Generation (1991)
 They do it with Mirrors (1991)
 How to Make an American Quilt (1995)
 Final Fantasy: The Spirits Within (2001) (voice)
 Jean Simmons: Rose of England (2004) (dokuménter)
 Howl's Moving Castle (Hauru no ugoku shiro) (2004) (sora)
 Through the Moebius Strip (2005) (sora)
</div>

Tumbu kaluar 

 Jean Simmons - A Fan Resource 

Aktris Inggris
Panggang hayam atawa manuk nyaéta sangges dipeuncit jeung dicabutan bulu-buluna, remen ogé huluna jeung cékérna dipiceun ogé, tuluy dibeulah tina bagian dadana terus ka bagian beuteungna nepi ka buntutna. Hayam nu dibeulah éta tuluy dibébérkeun nepi ka mébér ngagunakeun cocolok anu rada gedé jeung panjang tina awi supaya hayam terus mébér. Diasakan ku cara didéangkeun nepi ka rada konéng atawa coklat di luhureun api nu rada panas.  Bakakak biasana dijieun keur hidangan nalika kenduri, dujieun husus keur budak nu karek disunatan minangka hidangan pemanja, atawa dijieun keur pangantén, dijadikeun kadaharan keur rebutan dina upacara adat nu disebut huap lingkung.  Di kalangan masarakat pilemburan, bakakak bisa ogé dijadikeun kadaharan anteuran tinu ngagarap sawah kanu boga sawah nalika usum panén.

Referensi

Kadaharan
Aseuk atawa asetik nyaéta alat tatanén anu dijeun tina leunjeuran dahan kai nu lempeng, dipaké pikeun nyieun logak/liang na taneuh kebon atawa huma anu geus siap ajang dipelakan ku binih sisikian. Sisikianna biasana mah anu sakali panén kayaning jagong, paré, jeung suuk.  Melak siki pepelakan ka jero liang ku ngagunakeun aseuk disebutna ngaseuk.  Ngaseuk dipigawé nalika mimiti usum ngijih. Anu gawé nyieun liang maké aseuk leumpangna mundur ngan sagaris.  Kagiatan ngaseuk beuki ka dieunakeun beuki euweuh.

Referensi

Pakakas Tatanén
Pakarang Sunda
parabot
Adipati Ewangga nyaéta anak Sinuhun Gunung Jati ti Putri Onti Nio.  Sangges dewasa anjeunna diangken jeung dinobatkeun jadi pamingpin pamaréntahan jeung pasukan Kadipatén Kuningan nu wates daérah kalér kadipatén Cirebon, Beulah wétan jeung kadipatén Gebang. Sedengkeun Beulah kidul jeung kulon watesna jeung Galuh. Anjeunna teu mingpin pamaréntahan di Kuningan wungkul, tapi ogé pasukanna anu jadi andalan ti Sinuhun Gunung Jati dina raraga mekarkeun daérah jeung pamaréntahan Cirebon. Pasukan kontingen ti Kuningan salaku utusan ti Cirebon di bawah pingpinan umum Fatahillah turut ngéléhkeun bénténg Portugis di Sunda Kalapa jeung turut ogé ngadegkeun pamaréntahan Jayakarta.

Kontingén ti Kuninngan teu kabéh balik ka Kuningan, tapi aya anu cicing di Jayakarta anu ayeuna ngarana Kampung Kuningan di Jakarta Selatan jeung aya karuhun Kuningan. Anjeunna ogé salaku empu jeung sebutanana Empu Ewangga. Sangges anjeunna tilar dunya, ajnjeunna dimakamkeun di Panepen deukeut jung sumber cai nu gedé tur jernih. Masarakat Winduherang unggal bulah Syura ngayakeun pesta rahayat jeung bentuk Babarit nyaéta mieling poé dinobatkeunana pangeran jadi Adipati Kuningan ku dibéré gelar Pangeran Aria Adipati Ewangga.

Referensi

Inohong ti Kuningan
Gedong Saté ayeuna Kantor Kepala Daerah Tingkat I Jawa Kulon (ayeuna Jalan Diponégoro) Bandung, palebah wétan Gedong Saté ayeuna ditempatan ku Kantor Pusat Pos sarta Giro (baheula PTT) sedengkeun wangunan tambahan palebah kulon mangrupa Gedong DPRD Provinsi Jawa Kulon. Dina hakékatna ieu gedong mangrupa bagian leutik (± 5%) tina komplék puseur perkantoran instansi pamaréntahan sipil Hindia Walanda nu nempatan lahan Bandung Kalér salega 27.000 m², anu disadiakeun ku Gemeente Van Bandung liwat Raadbesluit sarta disahkeun 18 Desember 1929. Gedong Saté mangrupa karya monuméntal arsiték Ir.Gerber. Gaya arsitékturna mangrupa gabungan pola arsitéktur tradisional Indonésia sarta téknik konstruksi Kulon, ku kituna disebut Indo-Eropeesche Architectuur Stiil. Masih aya opat wangunan sejénna di Bandung anu gaya arsitékturna sarua, nyaéta De Javasche Bank (Bank Indonésia Bandung), Toko Van Dorp (Landmark), Bioskop Majestic (Gedong Asia Afrika Cultural Centre—AACC), Tehnisce Hoogeschool (Institut Téknologi Bandung—ITB).

Sajarah
Gedong Saté diwangun taun 1920-1924 di Wilhelmina Boulevard, nu ngalepas batu mimiti nyaéta ku Nona Johana Catherine Coops, budak awéwé cikal Walikota Bandung B.Coops jeung Nona Petronella Roelofden nu ngawakilan Gubernur Jénderal Hindia Walanda di Batavia . Gaya arsitéktur Gedong Saté mangrupa gabungan gaya arsitéktur Italia jeung Moor di jaman Rénaisans kalayan gaya arsitektur Hindu sarta Islam. Di bagian handap gedong, aya hiasan nu cirina tradisonal saperti dina candi Hindu, sedengkeun di bagian tengah aya menara umum nu gayana arsitéktur Islam, hateupna tumpak saperti meru di Bali. Faktor iklim tropis diperhatikeun pisan ku cara méré teritis (overstek) nu lega sarta ayana tepas dina lanté handap pikeun sirkulasi hawa sarta sinar panonpoé bisa asup ka jero wangunan sacara hadé. Hateup meru (atap tumpuk) diwangunan utama mangrupa unsur kuat (vocal point) wangunan ieu. Rancangan hateup magrupa usaha ngasupkeun unsur lokal dina wangunan. Hareup wangunan leuwih didominasi ku rincian (detail) arsitéktur Kulon saperti pelengukng dina jandéla, tihang leutik nu maké order klasik. Dr. H. P. Berlage (1923) saurang arsiték nu kasohor ti Walanda, ngajén Gedong Saté mangrupa een groots werk (hiji karya nu gedé). Dina puncak hateup tumpak aya hiasan nu wangunna kalayan  genep buleudan nu sarua jeung wangun tusukan saté salaku lambang waragad pemwangunan Gedong Sate nu gedéna 6.000.000 Gulden. Jaman baheula gedong ieu disebut gedong Gouvernements Bedrijven (GB). Gedong ieu meunangkeun ngaran Gedong Saté tina wangun hiasan di puncak heteup tumpak kasebut. Ayeuna Gedong Saté jadi Kantor Gubernur Jawa Kulon sarta jadi ikon Dayeuh Bandung hususna sarta Jawa Kulon dina umumna.

Rujukan

Bandung Heritage
Kantor Gubernur Jawa Kulon
Wangunan sajarah di Jawa Kulon
Tempat pelesir di Bandung
Tradisi tilawatan nyaéta tradisi nu aya di masarakat désa Cikeléng, kacamatan Japara, kabupatén Kuningan miboga tradisi karuhun anu teu meunang dirempak. Tradisi anu geus turun-tumurun éta lamun dirempak bakal nimbulkeun mamala. Boh keur calon pangantén boh keur budak anu dikhitan (sunatan). Tradisi anu masih hirup jeung aya ti baheula éta, salila genep bulan teu meunang ngalaksanakeun hajatan. Numutkeun tokoh désa Cikeléng (Kasnu, 70 taun), éta tradisi dina taun 2000 ieu di mimitian dina bulan Mei ka hareupna waktuna ‘usum hajatan’. Sedengkeun genep bulan ka tukang teu meunang ngayakeun hajatan. Keur saterusna, dina nangtukeun waktu iraha tradisi éta dilaksanakeun, ceuk kadés Cikeléng (Dulhalim) biasana dalakukeun tradisi anu disebut ‘Tilawatan Desa’, nyaéta tradisi sukuran ka Allah SWT sanggeus masarakat désa Cikeléng ngalaksanakeun panén di sawahna séwang-séwangan.

Di sagigireun éta, ngirim sapotong du’a ka karuhun anu geus aya di alam baqa, supaya salawasna meunang ampunan ti tina rido-Na. Acara ‘Tilawatan Desa’ dilaksanakeun di komplék makam kramat Buyut Cikeléng anu dimimitian ku meuncit munding.
Tradisi sarupa ieu saenyana geus dimulai dina taun 1938. Ti baheula, sato nu dikorbankeun téh munding, masarakat satempat ngaku yén teu resep miara sapi. VIwal ti sato piaraan saperti hayam, embé, jeung munding. Alasanna, munding mah mangpaatna loba keur mantuan patani, nyaéta nyambut sawah. Numutkeun Dulhalim, satacan ‘Tilawatan’ dimulai, ditandaan ku musawarah mupakat masarakat, utamana soal waragad. Sanggeus biaya éta kumpul karek tradisi tilawatan bisa dilaksanakeun.

Unggal jalma ditangtukeun biasana Rp 5.000. Anggaran éta dibeulikeun munding sarta lamun aya leuwih dimangpaatkeun keur biaya miara makam kramat Buyut Cikeléng. Samentara éta, komplék makam kramat anu biasana réhé, nalika lumangsungna acara tilawatan ngadadak jadi ramé, pinuh ku warga. Maranéhanana ti isuk kénéh padamiluan acara jiarah ka makam. Maranéhanana ngadua anu dipingpin ku Kiai désa. Sangges jiarah dilanjutkeun ku acara meuncit munding disaksian ku masarakat.

Referensi 

Tradisi
Upacara Adat di Kuningan
Francesco Petrarca  (20 Juli 1304 - 19 Juli 1374) nyaéta hiji cendekiawan jeung panyair Italia. Anjeunna ogé minangka salah sahiji humanis nu pangawalna. Petrarca mindeng disebut "Bapa Humanisme". Dina abad ka-16, Pietro Bembo nyieun modél pikeun basa Italia modérn dumasar kana karya-karya Petrarca. Sonéta-sonéta Petrarca dipuji jeung ditiru di sakabéh Eropa dina wanci Renaisans jeung minangka modél pikeun sajak liris. Anjeunna ogé katelah salaku salah sahiji nu kahiji mekarkeun konsép Jaman Kapoékan.

Catetan suku

Réferénsi 

Bartlett, Kenneth R. (1992). The Civilization of the Italian Renaissance; a Source Book. Lexington: D.C. Héath and Company. ISBN 0-669-20900-7
Bishop, Morris (1961). "Petrarch." In J. H. Plumb (Ed.), Renaissance Profiles, pp. 1–17. New York: Harper & Row. ISBN 0-06-131162-6 .
Hanawalt, A. Barbara.  "The Middle Ages:An Illustrated History" pp. 131–132 Oxford University Press New York 1998
Kallendorf, Craig. "The Historical Petrarch," The American Historical Review, Vol 101, No. 1 (Feb. 1996): <130-141.>

Bacaan salajengna 

Bernardo, Aldo (1983). "Petrarch." In Dictionary of the Middle Ages, volume 9.
Hollway-Calthrop, Henry. (1907). Petrarch: His Life and Times, Methuen. From Google Books.
Kohl, Benjamin G. (1978). "Francesco Petrarcha: Introduction; How a Ruler Ought to Govern His State," in The Earthly Republic: Italian Humanists on Government and Society, ed. Benjamin G. Kohl and Ronald G. Witt, 25-78. Philadelphia: University of Pennsylvania Press. ISBN 0-8122-1097-2
Nauert, Charles G. (2006). Humanism and the Culture of Renaissance Europe: Second Edition. Cambridge: Cambridge University Press. ISBN 0-521-54781-4
Rawski, Conrad H. (1991). Petrarch's Remedies for Fortune Fair and Foul A modérn English Translation of De remediis utriusque Fortune, with a Commentary. ISBN 0-253-34849-8
Robinson, James Harvey (1898). Petrarch, the First Modern Scholar and Man of Letters Harvard University

 N. Mann, Petrarca [Ediz. orig. Oxford University Press (1984)] – Ediz. ital. a cura di G. Alessio e L. Carlo Rossi – Premessa di G. Velli, LED Edizioni Universitarie, Milano, 1993, ISBN 88-7916-021-4
 Il «Canzoniere» di Francesco Petrarca. La Critica Contemporanea, G. Barbarisi e C. Berra (edd.), LED Edizioni Universitarie, Milano, 1992, ISBN 88-7916-005-2
 G. Baldassari, Unum in locum. Strategie macrotestuali nel Petrarca politico, LED Edizioni Universitarie, Milano, 2006, ISBN 88-7916-309-4
 Francesco Petrarca, Rerum vulgarium Fragmenta. Edizione critica di Giuseppe Savoca, Olschki, Firenze, 2008, ISBN 978-88-222-5744-4
 Giuseppe Savoca, Il Canzoniere di Petrarca. Tra codicologia ed ecdotica, Olschki, Firenze, 2008, ISBN 978-88-222-5805-2
 Roberta Antognini, Il progetto autobiografico delle "Familiares" di Petrarca, LED Edizioni Universitarie, Milano, 2008, ISBN 978-88-7916-396-5

Nu babar taun 1304
Nu maot taun 1374
Panyerat Italia
Sajarawan Italia
Humanis Renaisans
Nyaéta médan énérji anu ngurilingan sakumna matéri. Sing naon waé anu mibanda struktur atom bakal mibanda aura, médan énérji anu nyaputna. Atom unggal matéri diwangun tina éléktron-éléktron jeung proton-proton anu tuluy-tuluyan bagerak. Éléktron-éléktron jeung proton-proton ieu téh geteran énérji listrik jeung magnét. Atom-atom mahluk hirup leuwih aktip jeung gumeter tinimbang atom-atom dina barang paéh. Ku sabab kitu médan énérji tutuwuhan, sasatoan, jeung manusa leuwih gampang didétéksi jeung dialaman. Aura manusa nyaéta médan énérji anu nyaput sakujur jasmani. Aura ngurilingan di sakuliah jihat awak, aura sipatna tilu diménsi.

Dina individu anu séhat, aura ngawangun élips atawa lonjong endog di sakujur awak. Di karéréaan jalma, aura  bakal mencar tilu tepi ka opat méter di sakuliah awakma. Aura para guru kuno bisa manjang nepi ka sababaraha kilométer jauhna. éta sababna maranéhna bisa dipiajrih ku ‘pengikut-pengikutna’ di mana waé ayana. Nu pangumumna dipikawanoh nyaéta halo (buleudan kudus) anu nyaputan para suhu jeung jalma-jalma suci, aura anu panggampangna ditingali ku karéréaan jalma.

Ciri-ciri Aura:
Unggal aura boga frékuénsi anu has.
Aura hiji jalma bakal tali-tumali jeung aura jalma lian.
Aura jelema bakal tali-tumali ogé jeung sasatoan, tutuwuhan, mineral, jeung médan énérji liana.
Mingkin raket hubungan hiji jalma jeung jalma/ matéri séjén, bakal mingkin gedé inténsitas tali-tumalina énérgi.
Aura nuduhkeun jihat fisik, émosi, mental, jeung rohaniah hiji jalma.

Ningali Aura
Ningali aura leuwih mangrupa masalah jasmaniah tinimbang métafisik. Sing saha baé ogé bisa diajar ningali aura. Hiji  jalma sina nangtung  50 cm hareupeun latar bodas biasa. Éta jalma sina santéy, narik napas jero. Sangkan bisa ningali kalawan hadé urang kudu nangtung kira-kira anggang tilu méter tur cahayana tong caang teuing. Tingali ngaliwatan sirah jeung taktak éta jalma, bakal katingali kuluwung bodas samar-samar, atawa pérak kulawu ngurilingan sakujur awakna. Katingali ampir-ampiran jiga aya lampu di tukangeun éta jalma anu ditojokeun ka luhur. Bisa jadi dibutuhkeun waktu sababaraha kali. Kakara katilu poéna bisa ditingali warna-warnina. Tapi warna-warna naon? Konéng atawa kayas  warna munggaran anu sering katingali ti karéréaan jalma.

Rujukan

Psikologi
Jénderal TNI Anumerta Ahmad Yani (ogé diéja Achmad Yani; (Purworejo, Jawa Tengah, 19 Juni 1922 - Jakarta, 1 Oktober 1965) nyaéta hiji pahlawan révolusi jeung nasional Indonésia.

Anjeunna katelah salaku hiji tentara nu pamikiranna sok ngalawan eujeung PKI (Partéy Komunis Indonésia). Nalika ngajabat salaku Menteri/Panglima Angkatan Darat ti taun 1962, anjeunna nolak kahayangan PKI pikeun ngawangun Angkatan Kalima nu kasusun ti buruh jeung tani. Ku lantaran éta, anjeunna minangka salah sahiji targét PKI nu badé diculik jeung dipaéhan di antara tujuh pajabat TNI AD liwat G30S (Gerakan Tilu Puluh Séptémber). Anjeunna ditémbak di roang makan di bumina, Jalan Lembang D58, Menteng dina tabuh 04.35 kaping 1 Oktober 1965. Mayatna teras dipanggihan di Lubang Buaya.

Anjeunna dimakamkeun di TMP Kalibata, Jakarta.

Nalika Ngora 
Ahmad Yani lahir di Jenar, Purworejo, Jawa Tengah dina kaping 19 Juni 1922 ti kulawarga Wongsoredjo, nu gawé di pabrik gula pibanda pangusaha Walanda. Taun 1927, Yani pindah bareng kulawargana ka Batavia, di mana ramana gawé pikeun hiji jéndral Walanda. Di Batavia, Yani ngaréngsékeun sakola dasar jeung sakola nengahna. Taun 1940, Yani ninggalkeun atikan sakola luhur pikeun asup ka dinas kamilitéran pamaréntah kolonial Hindia Walanda. Anjeunna asup Dinas Topografi Militér di Malang, Jawa Wétan, tapi eureun lantaran invasi Jepang taun 1942. Di waktos nu sami kulawargana pindah deui ka Jawa Tengah.

Atikan 
 HIS (satingkat SD) Bogor, réngsé taun 1935
 MULO (satingkat SMP) kelas B Afd. Bogor, réngsé taun 1938
 AMS (satingkat SMU) bagian B Afd. Jakarta, eureun taun 1940
 Atikan militér dina Dinas Topografi Militér di Malang
 Atikan Heiho di Magelang
 PETA (Tentara Pambéla Lemah Cai) di Bogor
 Command and General Staff College di Fort Léaven Worth, Kansas, Amérika Sarikat, taun 1955
 Special Warfare Course di Inggris, taun 1956

Béntang Kahormatan 
Di antarana:
 Bintang RI Kelas II
 Bintang Sakti
 Bintang Gerilya
 Bintang Sewindu Kemerdekaan I jeung II
 Satyalancana Kesetyaan VII, XVI
 Satyalancana G: O.M. I dan VI
 Satyalancana Sapta Marga (PRRI)
 Satyalancana Irian Barat (Trikora)
 Ordenon Narodne Armije II Reda Yugoslavia (1958)

Réferénsi

Tumbu kaluar 
  Profil di Tokoh Indonesia.com 

Pahlawan nasional Indonésia
KSAD
Tokoh militér Indonésia
Tokoh ti Purworejo
Gedong Bank Indonésia (Bandung) ayana di peuntas Gedong Oliefabrieken Insulinde. Wangunan kasebut dina mangsa Hindia Walanda dipaké salaku kantor De Javasche Bank Bandung. Mimiti diwangun taun 1909, Gedong De Javasche Bank rupana masih kénéh wangunan basajan nu teu pati gedé sarta nyanghareup ka beulah Kerklaan (ayeuna Jalan Perintis Kamerdékaan).

Sajarah
Di ahir taun 1800-an pamahaman ékonomi sacara umum ngagunakeun sawangan merkantilisme, nyaéta kama'muran sarta kajayaan hiji nagara diukur tina jumlah sadiana emas nu dipiboga ku nagara kasebut. Alatan Perang Boer di Afrika Kidul sarta kahariwangan ékspansi nagara Inggris nu mangrupa nagara adidaya jaman harita, pamaréntah Hindia Walanda ngarasa perlu muka cabang De Javasche Bank di Bandung (nu émang direncanakeun jadi ibukota Hindia Walanda) pikeun nangtayungan kakayaan nagara sarta ngajauhkeun tina wewengkon basisir (Batavia) ka pasisian lembur (Bandung). Sahubungan jeung hal kasebut, J. Reijsenbach Présidén ke-10 De Javasche Bank ngirim surat No. 165 tanggal 7 Méi 1902 ka Déwan Militer Hindia Walanda sarta surat No. 420 tanggal 16 Juni 1902 ka pamaréntah Hindia Walanda anu eusina ménta idin pikeun muka Kantor Cabang De Javasche Bank di Bandung. Tanggal 29 Oktober 1906 Direksi De Javasche Bank narima surat ti Gubernur Jenderal Hindia Walanda no.52 tanggal 24 Oktober 1906 ngeunaan seserahan sawidang taneuh nu legana 10.460 m² District Oedjoengbroengkoelon, Désa Kejaksangirang ka De Javasche Bank jeung Serifikat Hak Milik No. 103 tanggal 8 Maret 1907 katut Surat Ukur No. 53 tanggal 13 Pébruari 1907 sarta No. Kadaster 1022. Lahan gedong De Javasche Bank nyaéta urut gudang uyah nu kahuruan dina taun 1901, saterusna lahan kasebut jadi lahan nu terbuka (plein) tempat pintonan sirkus, sandiwara, sarta pintonan seni nu sejénna. Dina malem minggu, para Préangerplanters silih ngajual tampang, pikeun tempat lelesonan, tempat dahar jeung nginum, sarta ngabongkeun mobil kaluaran anyar milik maranéhna. Lahan ieu perenahna di peuntas imah panyicingan kulawarga Walanda beunghar Soesman, nu boga tempat lapang balapan kuda Tegallega. Imah kulawarga Soesman ayeuna jadi Gedong Kerta Mukti. Tanggal 30 Juni 1909 Kantor Cabang De Javasche Bank di Laandraadweg (ayeuna Jalan Perintis Kamerdékaan) Bandung resmi dibuka, sanajan masih kénéh wangunan gedong nu basajan. Tanggal 5 Méi 1918 Gedong Kantor Cabang De Javasche Bank Bandung mimiti bisa dipaké. Dina mangsa jajahan Jepang De Javasche Bank (Kaasup Kantor Cabang Bandung) dilikuidasi sarta Kantor Cabang De Javasche Bank Bandung nu anyar dihirupkeun deui tanggal 9 Méi 1946.

Rujukan

Bank di Bandung
Bank di Indonesia
Bank Indonesia
Pohpohan (Pilea trinervia Wight) anu kaasup wanda Urticacéae nyaéta ngaran lalab anu didaharna téh daunna, jadi sorangan biasana di sisi leuweung tur warna daunna héjo.Pohpohan kaasup kana tutuwuhan terna anu jangkungna bisa nepi ka 5 meter, daunna teu teuas jeung seungit biasana dipaké obat nyeuri beuteung.

Kandungan Gizi
Kandungan gizi dina pohpohan (per 100 gr bahan) nyaéta energi 37 Kal, protein 2,5 gr, lemak 0,8 gr, karbohidrat 6,9 gr, Kalsium (Ca) 744,0 mg, fosfor 80,0 mg, besi 5,9 mg, vitamin A 900 RE, vitamin C 5 mg, vitamin B1 0,03 mg, cai 87,4 gr jeung BODnya 69 %.Nilik kana komposisina sihoréng daun pohpohan luhur pisan kalsiumna per 100 gr (744,0 mg) lamun dibandingkeun jeung tutuwuhann lalab séjénna misalna daun katuk 540 mg, daun sampeu 165 mg jeung daun bayem 267 mg. Awak manusa perlu pisan kalsium pikeun pertumbuhan jeung pembentukan tulang jeung huntu nalika budak nepi ka rumaja, nalika ngandeg jeung salila nyusuan. Kacumponanana pangabutuh kalsium dina awak urang bisa nyingkahan pengapuran tulang (osteoporosis) nalika sawawa

Referensi

Lalab
Tutuwuhan ubar
Abu Yazid Al-Busthami (أبو يزيد البسطامي) anu dikenal Thaifur Abu Yazid Al-Busthami (طيفور أبو يزيد آلالبسطامي) nyaéta Sufi ti Persia, gumelar di Bustham, Iran. Abu Yazid Al-Busthami nyaéta salah sahiji Syéh anu aya dina silsilah dina Thoriqoh Sadziliyah.

Kasang Tukang 
Ngaran Busthami dicokot tina ngaran kota Bustham (Bastam), Aki na Abu Yazid nyaéta panganut Zoroaster anu pindah ka Islam. Nalika leutik kénéh, Abu Yazid loba nyéépkeun waktu di Isolasi di imahna jeung di masjid. Sanajan di isola, Abu Yazid tara ngisolakeun dirina tina Dunya sufi. Abu Yazid ogé mingpin kahirupan asketisme jeung ninggalkeun kabéh kasenangan dunyawi.

Rujukan
Dangding téh nyaéta karangan ugeran (puisi) dina wangun pupuh (bisa ditembangkeun), atawa sarua jeung guguritan. Nurutkeun M.A.Salmun mah antara dangding jeung guguritan téh aya bédana, dangding mah nyaéta susunan guguritan nurutkeun patokan pupuh;ari guguritan mah nyaéta jejer atawa poko anu dijieun dangding.

Rujukan 

Sastra Sunda tinulis
Tembang
Jinten bodas (Cuminum cyminum) nyaéta ngaran tutuwuhan anu sikina loba digunakeun pikeun sambara atawa pangjangkep sabangsaning ramuan jajamu. Warna sikina bodas tur seungit. Jinten bodas alus tumuwuhna di wewengkon anu hawana tiis, misalna di India belah kalér deukeut suku/tutugan gunung Himalaya. Di Indonésia sanajan bisa tumuwuh, tapi hasilna teu nyugemakeun. Jinten bodas miboga watang kai, daunna nyusun, muter, tur patumpuk-tumpuk, wangunna lain wangun lambaran tapi leuwih siga benang-benang parondok. Warna anu dominan dina tangkal jinten bodas nyaéta warna héjo, sedengkeun kembangna laleutik warna konéng kolot.

Kandungan
Siki jinten bodas ngandung unsur minyak kurang ti 8%, éta minyak téh kaluar ku cara di suling.

Mangpaat
Jinten bodas miboga mangpaat pikeun ubar kasakit jantung, haid teu lancar, hésé saré, sarta pikeun dijadikeun jajamu. Panalungtikan anu dilaksanakeun ku Cancer Chemoprevention Research Center (CCRC) Fakultas Farmasi, UGM, ngabuktikeun yén siki jinten bodas bisa dimangpaatkeun jadi ubar pikeun nyingkahan sél kanker. Saupama dipaké kalayan bener tur saluyu jeung dosis anu diusulkeun, jinten bodas téh bisa ngurangan résiko keuna ku kanker.

Referensi

Tutumbu Kaluar

Apiaceae
Tutuwuhan ubar
Ubar tradisional
Situs Jambansari nyaéta komplék makam Raden Adipati Arya Kusuma Diningratnu diwangun dina taun 1872.  Situs Jambansari perenahna di JLn. Achmad Dahlan, sacara administrative kaasup lingkungan Rancapetir Kelurahan Linggarsari, kacamatan Ciamis, Kab. Ciamis. Ieu situs ayana dina 233m di luhur permukaan laut jeung dina koordinat 07 19’ 48, 7”LS dan 108 20’ 54,2”BT.

Raden Adipati Arya Kusuma Diningrat nyaéta bupati ciamis ka 16, nu ngawasa dina taun 1839 – 1886. Situs ieu ayana di taneuh salega 4ha. Dina lahan éta salian ti pajaratan aya ogé pasawahan. Ieu kompleks makam téh dikokolakeun ku Yayasan Kusumadiningrat, Kompleks makam Raden Adipati Aria Kusumadiningrat diwatesan ku pager tembok nu jangkungna kurangleuwih 2 m. Panto asup ka ieu situs ayana di beulah wétan.

Di tengah kompleks makam aya wangunan anu cungkup sarta dijieun tina kai jati. Hateup cungkup wangunna wangun limas anu di jerona aya makam utama nyaéta makam Radén Adipati Aria Kusumadiningrat. Di sakurilingna aya sababaraha makam baraya jeung katurunan Radén Adipati Aria Kusumadiningrat.

Salain ti éta aya hiji wangunan anu dipaké pikeun tempat neudeun benda pusaka, mangrupa sanjata, gamelan, jeung perlengkapan karamik jeung lianna. Di ruang panundaan ieu aya arca, aya ogé arca anu diteundeun handapeun waregu. Di dieu wangunanna wangunan panyalamat anu aya nyaéta patung, tombak, keris, macam keramik, jeung naskah 

Sakabéhna arca nu aya di komplek makam jumlahna aya 13 arca anu di antarana wangunna arca megalitik, ganesa, nandi, jeung lingga. Salian ti éta aya ogé lumpang, batu, jeung lapik arca.

Sumber

Situs Budaya
Situs arkéologi
Tayamum sacara etimologis nyaéta Al Qosdu (القَصْدُ) nu hartina maksud. Sedangkeun sacara istilah dina syari’at Islam nyaéta hiji ibadah ka Allah ku cara ngusap pameunteu jeung dua leungeun ku ngagunakeun sho’id anu bérésih. Sho’id nyaéta sakabéh barang nu aya di luhureun bumi (nu bisa digunakan pikeun ngalakukeun tayammum boh nu aya taneuhan boh henteu di dieu nu dimaksud nyaéta kekebul). Tayamum nyaéta ngusapkeun taneuh kana pameunteu jeung ngumbah leungeun nepi ka siku ku sababaraha sarat. Tayamum ogé gaganti abdas atawa mandi, salaku rukhsah (keringanan) pikeun jalma nu teu maké cai lantaran sababaraha halangan (uzur), nyaéta :
 Uzur ku lantaran gering, maksudna tingali tina nambahan henteuna gering lamun maké cai saluyu jeung katerangan ti dokter;
 Lantaran keur dina lalampahan;
 Lantaran euweuh cai. 
Sedengkeun numutkeun Kamus Basa Sunda, tayamum téh nyaéta abdas ku kikisik atawa taneuh lantaran euweuh cai. Dina harti séjén, tayamum téh gaganti wudhu atawa abdas jeung mandi wajib nu kuduna ngagunakeun cai bérésih diganti ku taneuh atawa kekebul anu bérésih. Ulah ngalakukeun tayamum maké taneuh jeblog atawa ngandung najis.

Alasan ngalakukeun Tayamum

 Keur dina lalampahan nu jauh
 Jumlah cai teu cukup, sabab jumlahna saeutik
 Geus usaha satékah polah néangan cai tapi teu kapanggih
 Cai nu aya suhu atawa kaayaanana ngandung kamadhorotan
 Cai nu aya ngan saukur pikeun diinum
 Cai aya di tempat nu jauh jeung bisa katinggaleun sholat
 Dina cinyusu aya nu ngandung bahaya
 Gering jeung ulah keuna ku cai.

Sarat Sah Tayamum

 Geus asup waktu sholat
 Maké taneuh nu ngebul bérésih tina najis jeung kokotor
 Ngandung alasan atawa sabab nu ngakibatkeun kudu tayamum
 Geus usaha néangan cai tapi teu kapanggih
 Teu héd jeung nifas pikeun awéwé
 ngaleungitkeun najis nu napel dina awak.

Sunah-Sunat Nalika Ngalaksanakeun Tayamum

 Maca bismillah
 Nyanghareup ka kiblat 
 Maca dua sanggeus réngsé tayamum
 Ngaheulakeun nu ka tuhu tibatan nu kénca
 Niup kekebul nu aya dina damapal leungeun
 Ngagosok ramo sanggeus ngusap nepi ka siku.

Rukun Tayamum

 Niat tayamum
 Ngusap pameunteu ku kekebul atawa taneuh
 Ngusap dua leungeun ku kekebul atawa taneuh nepi ka siku.

Tata Cara Tayamum

 Maca bismillah
 Anggangkeun ramo, tapelkeun kana kekebul atawa taneuh, teken nepi ka kekebul narapel
 Angkat dua leungeun tuluy tiup dampal leungeun pikeun ngaipiskeun kekebul nu napel, tuluy tiup ka arah nu lian patukang tonggong jeung tempat kekebul atawa taneuh tadi
 Niat tayamum : Nawaytuttayammuma listibaa hatishhalaati fardhollillahi ta'aala (Abdi niat tayammum pikeun ngalakonan sholat karena Allah Ta'ala).
 Usapkeun dampal leungeun kana pameunteu  
 Bersihkeun kekebul nu nyésa dina dampal leungeun 
 Cokot deui taneuh ku ngaanggangkeun ramo, tapelkeun deui kana kekebul, teken nepi ka kekebul narapel
 Angkat dua leungeun tuluy tiup dampal leungeun pikeun ngaipiskeun kekebul nu narapel, tuluy tiup ka arah nu lian patukang tonggong jeung tempat kekebul atawa taneuh tadi
 Usapkeun kekebul kana dua leungeun, mimiti kana leungeun katuhu tuluy kana leungeun kénca.

Referensi

Islam
Fiqih
Bab Thoharoh
Peuyeum mangrupa kadaharan tradisional Indonesia, rasana amis lantaran mangrupa hasil fermentasi. 
Peuyeum dijieun tina bahan baku nu tangtu anu di fermentasi alatan bantuan mikroorganisme Saccharomyces cerivisiae anu ngarobah karbohidrat (fruktosa sarta glukosa) jadi alkohol sarta karbondioksida.
Iwal ti Saccharomyces cerivisiae aya mikroorganisme séjén saperti Mucorchlamidosporus sarta Endomycopsisfibuligera anu mantuan ngarobah pati jadi gula (glukosa).
Bahan peuyeum rupa-rupa gumantung kana kabutuhan, bisa maké béas ketan atawa sampeu.
Peuyeum  nu jieun tina béas ketan disebutna peuyeum ketan sedengkeun anu dijieun tina sampeu disebutna peuyeum sampeu.

Peuyeum Ketan

Peuyeum ketan nyaéta peuyeum anu dijieun tina ketan hideung atawa ketan bodas meunang nyeupan, maké dicampur ragi, dibunian 2-3 poé.

Cara nyieun 
Béas ketan dikeueum salila 4 jam, tuluy daun kiamis diasupkeun bari nambahan cai, terus disaring.
Saterusna béas ketan anu geus dikeueum, diseupan nepi ka satengah asak, tuluy diangkat, tuluy dina béas ketan anu geus satengah asak ditambahkeun cai ki amis pikeun ngawarnaan jadi héjo tuluy campuran éta digalokeun sangkan warnana rata.
Campuran éta diseupan nepi ka asak kira-kira salila 30 menit,sanggeus asak campuran dijait, tuluy ditiiskeun di luhur nyiru, saterusna dibéré ragi anu geus lembut leuwih tiheula, digalokeun nepi ka rata.
Pamungkas campuran dibungkus maké plastik atawa daun cau singrapet (biasana dina bungkusan ditambahkeun bawang beureum sarta cabé pikeun peuyeumna bisa jadi atawa henteu garah), tuluy ditunda salila 2-3 poé (difermentasi).

Peuyeum Sampeu

Peuyeum sampeu teu béda jauh jeung peuyeum ketan ngan béda bahan bakuna wungkul nyaéta sampeu.
Cara pikeun nyieun peuyeum sampeu :
Seupan sampeu nepi ka asak (Ulah asak teuing alatan engké hasilna jadi benyek), tuluy sanggeus tiis tendeun sampeu dina wadah bari ditutup anu geus diamparan daun cau sabada éta purulukan peuyeum ku ragi nepi ka rata.
Tutupan deui ku daun cau tuluy tutup maké tutup wadahnya.
Simpen di tempat haneut salila 2-3 poé.

Rujukan

Kadaharan tradisional
Kadaharan Indonésia
Olahan prosés férméntasi
Migrasi prosés nyaéta kamampuan prosés pamindahan antar grup ti komputer ka komputer nu séjén. Prosés migrasi bisa diimpleméntasikeun di antara liwat OpenMosix.

Prosés migrasi alternatif nyaéta définisi nu asalna ti désain IC jeungr rékayasa. Prosés migrasi atawa migrasi Layout nyaéta pikeun ngarobah aliran désain jeung bagan nu aya dina layout IC anyar pikeun prosés node téknologi. Palaksanaan prosés migrasi bisa dilakukeun ku cara manual kalawan fitur redrawing layout atawa otomatis EDA / alat CAD. Alat-alat utama di pasar pikeun mungkinkeun hiji aliran nyaéta: VLM cadence ti sistem désain, Siclone ti Sagantec, jeung alat TKE ti Takumi Technology.

Réferénsi

Tumbu kaluar 
 Nikitas J. Dimopoulos, Kin F. Li,  High Performance Computing Systems and Applications, Springer (2001), ISBN 0-7923-7617-X ISBN 978-0-7923-7617-0

Téknologi informasi
Dina linguistik, kluster nyaéta dua konsonan nu diomongkeun sakaligus. Conto kluster nyaéta kecap opskrbljivanje () dina basa Kroasia, jeung sphinx () dina basa Inggris. Kluster sanés dua huruf (lambang) nu digabung, sabab kluster téh dua konsonan (bunyi) nu digabung, jeung teu sakabéh huruf nu digabung mangrupa konsonan nu digabung. Kadang dua huruf nu digabung ngan ngalambangkeun hiji konsonan, contona dwihuruf "th" dina kecap "Thailand" () ngalambangkeun foném .

Tempo ogé 
 Diftong
 Daptar Istilah Linguistik

Linguistik
Legenda Asal Mula Upacara Kasada 
Nurutkeun carita, asal mula upacara Kasada lumangsung sawatara abad anu nu baheula. Dina mangsa pamaréntahan Dinasti Brawijaya ti Karajaan Majapahit. Sang permaisuri menang anak awéwé anu dibéré ngaran Roro Anteng, sanggeus nyanghareupan gefé sang putri meunang pasangan saurang nonoman ti kasta Brahma ngaranna Joko Ségér.

Dina waktu Karajaan Majapahit ngalaman kamunduran sarta babarengan mimitian nyebarna ageman Islam di Jawa, sawatara punggawa karajaan sarta sawatara barayana megatkeun pikeun pindah ka wewengkon wétan, sarta sawaréh nuju di wewengkon Pegunungan Tengger kaasup pasangan Rara Anteng sarta Jaka Ségér.

Pasangan Rara Anteng sarta Jaka Seger ngawangun pamukiman sarta saterusna maréntah di wewengkon Tengger jeung sebutan Purbowasesa Mangkurat Ing Tengger, maksudna "Pangawasa Tengger Anu Budiman". Ngaran Tengger dicokot ti ahir suku kecap ngaran Rara Anteng sarta Jaka Seger.

Kecap Tengger hartosna ogé Tenggering Budi Luhur atawa ngawanohan moral luhur, simbol katengtreman langgeng. Ti wayah ka wayah masarakat Tengger hirup makmur sarta tengtrem, tapi sang pangawasa teu pisan-pisan ngarasa bagja, alatan sanggeus sawatara lila pasangan Rara Anteng sarta Jaka Tengger berumahtangga tacan ogé dibéré turunan. Saterusna diputuskeun pikeun naék ka penclut gunung Bromo pikeun bersemedi kalayan pinuh kapercayaan ka Anu Maha Kawasa sangkan béré turunan.
Ujug-ujug aya sora gaib anu ngomong yén semedi maranéhanana baris ka kabul tapi jeung sarat lamun geus meunangkeun turunan, anak anu bungsu kudu dikorbankan ka kawah Gunung Bromo, Pasangan Roro Anteng sarta Jaka Seger nyanggupan sarta saterusna beunangna 25 jelema putra-putri, tapi naluri kolot angger henteu tega lamun kaleungitan putra-putrina. Pondok kecap pasangan Rara Anteng sarta Jaka Seger jalir pasini, Déwa jadi ambek kalayan ngancem baris méré musibah, saterusna jadi prahara kaayaan jadi gelap gulita kawah Gunung Bromo nyemburkeun seuneu.

Kesuma anak bungsuna lenyap ti tetempoan ka séréd seuneu sarta asup ka kawah Bromo, babarengan leungitna Kesuma kadéngé sora gaib:"Saudara-saudaraku anu kucintai, kuring geus dikorbankeun ku kolot urang sarta Hyang Widi nyalametkeun maranéh kabéh. Hirup tengtrem, sembahlah Hyang Widi. Kuring ingatkan sangkan maranéh saban bulan Kasada dina poé ke-14 ngayakeun sesaji ka Hyang Widi di kawah Gunung Bromo.

Kabiasaan ieu dituturkeun sacara turun temurun ku masarakat Tengger sarta saban taundiayakeun upacara Kasada di Poten lautan keusik sarta kawah Gunung Bromo.

Rujukan 

Upacara adat
Gunung di Jawa Timur
Tempat wisata di Jawa Timur
Taman Nasional Bromo Tengger Semeru
Engkol (Brassica oleracea) téh sayuran anu buleud jeung disusun ku daun-daun anu héjo sarta patumpang tindih.Engkol atawa basa Walandana mah kool nyaéta ngaran sayuran anu sok disebut ogé kol, sok dipaké lalab, diangeun jeung sajabana.

Mangpaat 
Sanajan dina engkol sok kaambeu bau  walirang jalaran ayana kandungan walirang anu loba tapi engkol,boga mangpaat keur kaséhatan di antarana ngurangan beurat awak,kulit buruk jeung sembelit.
Ngadahar sayur kol atah atawa setengah asak supaya vitamin jeung mangpaatna angger aya. Engkol kaasup sayuran anu luhur kandungan serat jeung vitamin C na. Lamun didahar atah-atah bisa nyingkahan kangker jeung ngubaran panyakit maag. Anu rumasa boga panyakit maag leuwih hadé ngadahar engkol ku cara dijieun jus. Husus keur anu panyakit maag, bakal leuwih hadé lamun satengah jam atawa sajam saméméh dahar nginum heula jus engkol. Cara nyieunna téh 300 gram bonténg ditambah 150 gram engkol bodas anu geus dibérésihkeun saméméhna tuluy dijus sabada kitu disaring tuluy diinum. Engkol mah leuwih hadé didahar atah ti batan diseupan atawa diasakan nepi ka hipu, ku sabab bisa galuarkeun gas nu ngabalukarkeun beuteung nu ngadaharna bunghak.

Kandungan Gizi 

Kalium, saporsi sayur engkol ngandung 269 miligram kalium, nyaéta kurang leuwih 6% tina kabutuhan lalaki sawawa unggal poé.kalium boga fungsi keur ngontrol tekanan darah jeung ngurangan resiko batu ginjal ogé nyaimbangkeun cairan-cairan anu aya dina jero awak.
Zat besi,engkol per porsi ngadung samiligram atawa 2% anu dibutuhkeun ku lalaki sawawa unggal poé. Zat besi nyingkahan panyakit kurang darah (anemia) . Keur mantuan nyerep zat besi anu aya dina engkol bisa dibarengan ku ngadahar jeruk.
Vitamin A,saporsi engkol ngandung kurang leuwih 7% tina jumlah anu disarankeun keur lalaki sawawa. Mangpaat engkol nyaéta ngarojong kaséhatan panon,kalemesan kulit jeung kalembaban selaput lendir.Vitamin A ogé ngaronjatkeun sistem imun awak ku cara nganetralisir radikal bébas anu ngabalukarkeun panyakit jeung ruksakna jaringan. 
Vitamin C,dina kol aya 55 miligram Vitamin C per porsi, nyaéta kurang leuwih  61% tina jumlah anu diperlukeun sapopoéna. Vitamin C ngawangun fungsi imun awak, gancang nyageurkeun raheut, ngaronjatkeun kaséhatan huntu jeung gusi, jeung ngungkulan sel anu ruksak dina awak.
Kalsium, saporsi engkol ngandung 67 miligram kalsium atawa 7% tina jumlah anu disarankeun keur lalaki sawawa unggal poéna. Kalsium miboga punsi keur nguatkeun tulang jeung huntu,ngaronjatkeun pembekuan getih, ngababarikeun kontraksi otot, ogé mantuan transmisi sinyal saraf.
Fitonutrisi, engkol ngandung fitonutrisi anu disebut indole-3-carbinol keur nurunkeun kolesterol.

Dicutat tina 

Lalab
Sayuran
Tutuwuhan ubar
Brassicaceae
Chyé Rétty Isnéndés pituin urang Nagrak Sukabumi.  Lahir tanggal 2 Désémber 1972. Panyajak, pangarang carita pondok, jeung panulis éséy dina basa Sunda. TK, SD, Madrasah  jeung SMP-na di Nagrak  sarta SMA-na di Cibadak. Taun 1993 miluan UMPTN tur lulus dina pilihan kahiji Jurusan Pendidikan Bahasa Daérah FPBS IKIP Bandung.
Mimiti resep nulis sajak ti SD kénéh (dina basa Indonésia), di SMP mimiti nulis sajak dina basa Sunda. Taun 1994 sajak jeung carponna mimiti dipublikasikeun dina Manglé, satuluyna tulisan-tulisanana (utamana sajak-puisi) dimuat dina Turus, Galura, Kujang, Pikiran Rakyat, Bandung Pos, Galamédia, Cahara Bumi Siliwangi, jeung Balébat. Nepi ka kiwari, nulis 200-an sajak, 75-an carpon, jeung dua novellet. Éséyna mah can diitung.

Préstasi-préstasina
Kumpulan sajak-na nu mimiti Kidang Kawisaya (1999) meunang panglélér Hadiah Rancagé 2000. Salian ti éta aya ogé sawatara panglélér lainna kayaning Diploma ti muséum Seni Anak dan Remaja Oslo-Norwégia taun 1991 (SMA) kana puisina Disasters, Pinunjul Nulis Sajak Sunda sa-Jawa Barat nu diayakeun ku HIMA PENSATRADA taun 1996, Penghargaan Pangarang Ngora ti Granesia (1996), Penghargaan Sirung Harepan ti Granesia (1997), Pinunjul I Baca Puisi (Indonésia) tingkat Mahasiswa/Umum ti IKAPI (1998), Piagem Sastra ti LBSS kana skripsina ‘Analisis Puisi Mantra di Kacamatan Nagrak Kabupaten Sukabumi’ (1998), Hadiah Sastra Rancagé ti Yayasan Rancagé nu dipupuhuan ku Ajip Rosidi, keur kumpulan sajakna Kidang Kawisaya (2000), pinunjul ngarang carita pondok nu diayakeun ku PPSS & Dinas Kebudayaan dan Pariwisata Propinsi Jawa Barat (2007), jeung Pinunjul nulis sajak Sunda nu diayakeun ku PPSS (2008).
Sawatara karya sastrana bacacar dina antologi-antologi (Sunda jeung Indonésia). Sawatara sajak-sajakna dina Kidang Kawisaya dimusikalisasi ku Tangara Bulan, disanggi ku Adhika Nurkholiz Aziz jeung sajak ‘Bulan Tok-na’ disanggi ku Ari KPIN.
Nu Nyusuk dina Sukma mangrupa kumpulan sajakna nu kadua sanggeus Kidang Kawisaya.

Referensi

Inohong Sunda
Pangarang Sunda
Pangarang Sunda Wanoja
Gedung Yayasan Pusat Kebudayaan (YPK) perenahna aya di Jl. Naripan No.7 Bandung mangrupa salah sahiji gedung tempat pintonan seni kayaning wayang golék, tembang, tari tradisional Sunda, téater, pasanggiri, paméran lukisan atawa seni rupa lianna. Gedung YPK mindeng ogé dipaké pikeun latihan kasenian, seminar, kongrés, rapat, lawungan, diskusi kabudayaan, acara paturay tineung, nepi ka taun 1980-an mah éta gedung téh diséwakeun ka masarakat umum pikeun hajatan jatukrami lantaran waragad akomodasina nu kawatesanan. Sabagéan tina rohanganana kiwari dijadikeun réstoran.

Sajarahna
Ieu gedung ngaran mimitina nyaéta Villa Evangeline. Taun 1904 ieu gedung dipaké kantor badan hukum NV Javaansche Boekhandel en Drukkerij en handel in schrijfbehoeften “Medan Prijaji”.
Badan hukum nu dijieun ku RM Tirto Adhi Soerjo (1878-1918) medalkeun koran “Medan Prijaji”. Koran nu disarungsum dina basa Malayu éta medal munggaran dina taun 1907 mimitina mah mangrupa koran mingguan sarta medal di Bandung. Tilu taun ti harita, éta koran medal unggal poé iwal ti Juma’ah, Minggu, jeung poé-poé gedé. 
Nalika jaman Walanda, Gedung YPK mangrupa Sositét (Balé Palawungan) nu dingaranan Ons Genoegen. Tempat maén bilyar, catur, maén kartu, sarta tempat nongton hiburan nu biasana mangrupa orkés leuleutikan. Dina taun 1930-an, para tokoh pulitik nasional kayaning Bung Karno saparakanca mindeng ngayakeun vergadering (rapat) di ieu tempat.    

Dina périodeu 1950-1980, Gedung YPK kungsi jadi tempat para budayawan Bandung kayaning Seniman Teater Jim Liem (Jim Adilimas), Suyatna Anirun jeung anggota “Studiklub Teater Bandung” (STB); sastrawan  Ajip Rosidi, Rustandi Kartakusumah, Rahmatullah Ading Affandie (RAF), jeung réa-réa deui. Kantor LBSS museur di wangunan utama, sedengkeun kantor  Surat Kabar Warta Bandung jeung Majalah Sunda kungsi museur di salah sahiji bagéan rohangan di YPK. Dina périodeu 1960-1990 sawatara koran di Bandung kungsi museur di ieu gedung misalna waé Warta Bandung, Harian Berdikari, jeung Bandung Pos. Salian ti éta, gedung YPK ogé dijadikeun alamat sekretariat sawatara Paguyuban Seni jeung Budaya, misalna waé Caraka Sundanologi. Gedung YPK nu kungsi jadi kantor "Medan Prijaji” ieu kiwari jadi gedung kasenian.

Referensi

Wangunan sajarah di Jawa Kulon
Arsitéktur
Budaya Sunda
Bakicot disebut ogé balakicot, blekecot, téngék atawa kéong racun; Achatina fulicia Bowdich. Kéong gedé nu hirup di darat. Wangun cangkangna kerucut tur buleud di handapna, panjangna kurang leuwih 13 cm kalawan garis tengah 5 cm.  Warnana coklat kabodas-bodasan atawa kakonéng-konéngan. Kaasup kana sato mollusca ti kelas Gastropoda nu hartina leumpang maké beuteung. Bakicot mangrupa sato nu asalna ti Afrika Timur. ku lantaran gampang anakanana, bakicot sumebar ka sakabéh sakuliah dunya, kaasup ka Indonésia. Di Indonésia mimiti aya di Bogor taun 1922.

Kadaharanana sabangsaning tutuwuhan leutik jeung sésa bahan organik. Bakicot resep cicing di tempat nu miboga hawa tiis ogé lembab. ku lantaran kitu, nalika usum ngijih datang, loba bakicot nu bisa ditingali ku urang naplok di sawatara tempat kayaning dina tangkal cau, paré, tangkal tomat, jeung tangkal-tangkal lianna. Cara hirupna nu némpél dina tatangkalan ngabalukarkeun tangkal nu ditempatanna bakal rusak. Alatan hal éta, bakicot dianggap salah sahiji hama nu ngaruksak tatangkalan. Salian ti éta bisa ogé ngabalukarkeun radang otak nu dibalukarkeun ku ayana cacing mata nematode parasit.

Mangpaat Bakicot 
Protein nu aya dina bakicot kurang leuwih 12% per 100 gr dagingna. Zat lainna nu aya dina bakicot di antarana waé lemak, hidrat arang, kalsium, phosphor, sarta vitamin B2. ku lantaran éta salian ti bisa jadi kadaharan pikeun sato inguan kayaning  lélé dumbo,  ogé mangrupa sumber protein hewani nu miboga kualitas luhung lantaran miboga jumlah asam amino esensial nu lengkep. Loba masarakat nu resep kana kadaharan nu diolahna tina bakicot kayaning saté bakicot, baso bakicot, rémpéyék bakicot jeung kiripik bakicot.  Kiwari bakicot loba dikumpulkeun pikeun dijadikeun komoditas ekspor.
Lantaran di nagara batur mah bakicot téh kaasup kana kadaharan élit. Loba nagara nu mikahayang bakicot kayaning Prancis, Jerman, sarta Jepang pikeun dijadikeun olahan kadaharan. Di Perancis, kadaharan olahan bakicot miboga ngaran escargots de bourguignonne nu hartina bakicot nu dibeuleum maké anggur jeung mantega bumbu (herb butter).
Di Indonésia geus aya sababaraha daérah nu ngamangpaatkeun bakicot jadi komoditi usaha, kayaning sawatara daérah di Jawa Timur, Jawa Barat, Sumatera, jeung Bali. Salian ti éta, bakicot ogé bisa dijadikeun ubar tradisional, lantaran ekstra daging bakicot sarta lendirna nu guna pikeun ngubaran rupa-rupa panyakit, di antarana waé abortus, radang selaput mata, sumilangeun, nyeri huntu, ararateul jeung sajabana.

Referensi

Gastropoda
nyaéta program studi munggaran di Nusantara anu nyantumkeun basa daérah minangka ngaran prodi dina tingkat magister. Ieu prodi dimimitian ku ayana Surat Persetujuan di Senat Akademik nomer 070/Senat Akd/UPI-TU/VI2008 tanggal 23 Juni 2008 anu dituturkeun ku turunna SK Réktor UPI nomer 4362/H40/PP/2008 tanggal 23 Juli 2008.

Visi
Program Magister Pendidikan Bahasa salaku lembaga atikan tingkat pascasarjana anu pangkapiandel dina widang basa jeung budasa Sunda.

Misi
Ngaronjatkeun pangalaman Tridarma Perguruan Tinggi ngaliwatan mekarkeun sumber daya manusa dina widang atikan basa jeung budaya Sunda.
Ngahasilkeun tanaga atikan basa jeung budaya Sunda anu profésional di rupaning tingkatan (jenjang) atikan.
Ngahasilkeun panalungtik anu bisa dipiandel jeung mibanda intégritas paélmuan anu 'mumpuni' dina widang basa jeung budaya Sunda.
Nyayagikeun daya dukung anu optimal pikeun mekarkeun basa jeung budaya Sunda.

Kurikulum
Mata Kuliah dina Program Studi Pendidikan Bahasa dan Budaya Sunda diwangun ku Mata Kuliah Landasan Kéahlian jeung Mata Kuliah Landasan Kéahlian Pilihan (kalawan kode PS), Mata Kuliah Kaahlian Utama (kalawan kode DR), jeung tugas ahir dina wangun tésis. Salian ti di kampus, dilaksanakeun kuliah lapangan anu saluyu jeung kurikulum.

Perkuliahan dirarancang salila tilu seméster jeung saseméster pikeun ngaréngsékeun tésis. anapon rincian mata kuliah salengkepna nyaéta:

Tanaga Pangatik
Dosén Mata Kuliah kode PS disadiakeun ku pascasarjana, sedengkeun mata kuliah kode DR diampu ku dosén program studi, di antarana:

Salian ti éta ogé diprogramkeun pikeun ngadatangkeun dosén tamu ti mancanagara, sakurang-kurangna sataun sakali.

Pupuhu Program Studi Magister Pendidikan Bahasa dan Budaya Sunda nu munggaran nyaéta Dr. Ruhaliah M. Hum.

Dina taun 2011, Program Studi Magister Pendidikan Bahasa dan Budaya Sunda narima 14 (opat belas) urang mahasiswa anyar.

Catetan

Atikan
Kentang (Solanum tuberosum L.) nyaéta pepelakan ti séké sélér Solanaceae anu mibanda beutiwatang anu bisa didahar sarta disebut "kentang" ogé. Beuti kentang ayeuna geus jadi salah sahiji kadaharan poko anu penting di Éropa sanajan mimitina mah didatangkeun ti Amérika Kidul. Hui kentang katelahna hui kumeli .

Kentang mangrupa pepelakan dikotil anu boga sipat sausum sarta ngawangun semak/hérba. Watangna anu aya di luhur dadampalan taneuh, aya anu warna héjo, kabeureum-beureuman, atawa gandaria kolot. Tapi, kelir watang ieu ogé dipangaruhan ku umur pepelakan sarta kaayaan lingkungan. Dina kasuburan taneuh anu leuwih garing, biasana kelirwatang pepelakan anu leuwih kolot bakal leuwih nyongcolang. Bagian handap watangna jadi neusan sakumaha tatangkalan kayu. Sedengkeun watang pepelakan ngora mah henteu mikayu siga nu kolot, ku kituna henteu pati kuat sarta gampang ruksak.

Mangpaat 
Kentang pohara dipikaresep ku unggal jelema. Komo di sawatara wewengkon, aya anu ngajadikeunna kadaharan poko. Sajaba ti éta, kentang ogé loba ngandung vitamin B, C, jeung A. Minangka asal karbohidrat anu penting, di Indonésia kentang masih dianggap minangka sayuran anu mentéréng.

Kulit Kentang 
Kulit kentang nunda loba nutrisi sarta ogé ngandung loba serat, anu pohara penting pikeun kagiatan diét. Ngengkeun kulit napel dina kentang ogé mantuan ngajaga nutrisi daging kentang. Dumasar taun 2000 kalori diét, kentang panggang anu badag, kaasup kulit, mibanda 278 kalori. Ngan 3 kalori tina lemak. Beuleum kentang ngandung ngan 1% ti tunjangan lemak dianggap minangka bagian ti tarékah diét, kalayan 0% nu jadi lemak jenuhna.

Kentang sarta kulitna, ngandung vitamin C, B6, tambaga, kalium, mangan, sarta serat diét. Kentang jeung kulitna ngandung 18% beusi sarta 7,5 gram protéin, anu jarang kapanggih dina sayuran anu miboga konséntrasi luhur kawas éta. Kulit kentang ogé ngandung sagala rupa fitonutrien, anu mangrupa asal alami antioksidan anu mantuan nyegah karuksakan sél awak. Fitonutrien anu kapanggih dina kentang ngawengku karotenoid, flavonoid, sarta asam caffeic.

Kentang diklasifikasikeun minangka beuti, hartina bola dina akar, sarta ngandung protéin anu disebut patatin husus pikeun jenis sayuran. Patatin ogé digawé minangka antioksidan anu éféktif sarta mantuan nurunkeun tekanan darah. Kulit kentang komo bisa mantuan pikeun méré panangtayungan ka panyakit jantung sarta kanker.

Aya loba cara pikeun ngasakan kentang anu pikabitaeun. Di Amérika Sarikat, lolobana kentang didahar ku anu keur diét. Di Perancis lucir digoréngan, beuleum kentang ogé loba nu di mantégaan sarta krim haseum, kulit kentangna ditumpuk luhur jeung kéju sarta daging, éta sawatara conto anu umum. Anu samara kentang mindeng ditambahkeun ka kulit biasana luhur lemak jenuh, anu dipikawanoh pikeun kontribusi panyakit jantung, ku kituna merangan panangtayungan kentang éta sorangan nawarkeun. Cageur alternatif pikeun penyedap lemak biasana ditempatkeun dina kulit kentang ngawengku hummus, bawang, sarta mentéga alternatif, jeung nu séjénna.

Rujukan 

Umbi-umbian
Pertanian
Kadaharan
Solanaceae
Beubeutian